А я і не ведаў, што сёння ў розных краінах адзначаецца Дзень бацькі!) Гледзячы на сваіх дзетак, якія даўно ўжо выраслі і сталі самастойнымі, яшчэ больш хочацца, каб яны заставаліся малымі, каб абняць іх пасля прыходу дамоў, паслухаць іх прыгоды ў школе, а яшчэ хочацца даць той увагі, якой так і не дадаў у іх дзяцінстве, спяшаючыся вырашаць праблемы чужых дзяцей, думаючы, што да сваіх заўжды паспею, яны ж вось, побач!!! А яны неўпрыкметку вырастаюць, становяцца дарослымі і табе не дагнаць іх адыходзячае дзяцінства! І шчыміць сэрца з-за кожнай крыўды, якая табе здавалася мізэрнай, а тым больш, выхаваўчым момантам, а цяпер сам адчуваеш як баліць сэрца ад тых успамінаў! І я не перастаю дзякаваць Богу, што сёння, як і раней, адчуваю любоў сваіх дзяцей, І гатовы як магу , з усёй моцы, у кожны момант зрабіць усё, каб іх жыццё было светлым і добрым! А пакуль яшчэ сёння 19 чэрвеня, то ўсіх віншую сардэчна з Днём бацькоў!